သင်ခန်းစာ (၁)

ပြည့်စုံလျက်ရှိသောစကြဝဠာအတွင်းပုန်ကန်မှုဖြစ်လာပုံ

စက်တင်ဘာလ ၂၄ - ၃ဝ

ဥပုသ်နေ့မွန်းလွဲပိုင်း စက်တင်ဘာလ ၂၄ ရက်

ဖတ်ရန်ကျမ်းချက်များ။ ၁ယော၊ ၄း၈၊ ၁၆။ ၁ယော၊ ၄း၇-၁၆။ ယေဇကျေလ၊ ၂၈း၁၂-၁၉။ ဟေရှာယ၊ ၁၄း၁၂-၁၅။ ဗျာ၊ ၁၂။

အလွတ်ကျမ်းချက်

‘‘အိုနံနက်သား၊ မိုးသောက်ကြယ်၊ သင်သည် ကောင်းကင်က ကျလေပြီ တကား။ အပြည်ပြည်တို့ကိုနှိပ်စက်သောသင်သည်၊ မြေတိုင်အောင် ခုတ်လှဲခြင်းကို ခံရလေပြီတကား’’ (ဟေရှာယ၊ ၁၄း၁၂)။

လူများစွာတို့သည် မကောင်းမှု၏ဖြစ်တည်လာရာအကြောင်းကို အမျိုး မျိုးတွေးကာ ရှင်းလင်းဖော်ထုတ်ကြသည်။ အချို့သူများက မကောင်းမှု သည် ကောင်းမှုနှင့်အတူ နဂိုကရှိပြီးသားဖြစ်သည်ဟုယူဆကာ အဘယ်ကြောင့် ဆိုသော် ကောင်းသောအရာကိုသိရှိနိုင်ရန်အတွက် မကောင်းသော အရာရှိနေ မှသာ သိရှိနိုင်မည်ဖြစ်သည်ဟုယူဆသည်။ အခြားသူများကလည်း ကမ္ဘာကြီး ကိုပြည့်စုံစွာဖန်ဆင်းထားလျက်နှင့် မကောင်းသောအရာဝင်ရောက်လာခြင်းကြောင့်သာ ကမ္ဘာကြီးပျက်စီးရ သည်ဟု အထင်ရှိကြပြန်သည်။ ဟေလသလူမျိုး၌ ဒဏာရီ ဗေဒပညာရပ် ရှိသည်။ မကောင်းမှုအပေါင်းသည် ဒုက္ခအမြဲပေးတတ် သောအကောင်ကို လှောင်ထားသော သေတ္တာအတွင်းမှ မတော်တဆလွတ်ထွက် သွားခြင်း ကြောင့် ထိုမကောင်းဆိုးဝါးအကောင်သည် ပျံထွက်သွားပြီး ကမ္ဘာ ကြီးကို မကောင်းခြင်းများနှင့်ပြည့်သွားစေသည်ဟု ရေးဖွဲ့ထားသည်။ (ဒဏာရီ ပုံပြင်ဖြစ်နေသော်လည်း ထိုမကောင်းဆိုးဝါးကြီးသည် မည်သည့်အရပ်က စတင်ရှိလာသည်ကို ပြောထားခြင်းမရှိ၊ မည်သို့မည်ပုံသေတ္တာကြီး ထဲရောက်သွား ကြောင်းရေးသားရှင်းလင်းထားခြင်းမရှိပါ။

နှိုင်းယှဉ်ကြည့်သောအခါမှာ သမ္မာကျမ်း၏သွန်သင်ချက်အရ မေတ္တာ တော်ရှင် ထာဝရဘုရားရှင်သည် တန်ခိုးတော်အစုံဂုဏ်တော်အပေါင်းနှင့် ပြည့်စုံနေပါလျက် (၅ရာ၊ ၂၉း၁ဝ၊၁၁) အားလုံးပြည့်စုံသောဘုရားရှင် (မသဲ၊ ၅း၄၈)။ ပြုတော်မူသမျှသည် အစဉ်ပြည့်စုံလာရသည် (တရားဟော၊ ၃၂း၄)။ ကမ္ဘာကြီးကိုပင်ဖန်ဆင်းသောအရှင်၊ ဖန်ဆင်းရှင်ဖြစ်နေပါလျက် ဤကမ္ဘာပေါ် သို့မကောင်းမှုဒုစရိုက်အပြစ်ကို မည်သို့ကြောင့်အခွင့်ပေး၍ ဝင်ရောက်စေခဲ့သနည်း။ ကမ္ဘာဦးကျမ်း၊ ၃ အရ၊ အာဒံနှင့်ဧဝ၏ ကျဆုံးခြင်းမှတစ်ဆင့် အပြစ်ဒုစရိုက်၊ မကောင်းမှုနှင့်သေခြင်းစသည်တို့ အစီအစဉ်အတိုင်းဝင်ရောက် လာခြင်းဖြစ်သည်။

သို့သော် ထိုအဖြေသည် အခြားတစ်ဖက်၏အတွေးအခေါ်ကို ဖြစ်ပေါ် လာစေပါသည်။ လူသားများမကျဆုံးမီကပင်၊ မကောင်းမှုရှိနေခဲ့သည် ဟုဆို၏။ ထိုမကောင်းမှုကို မြွေသည်အသုံးပြုပြီး ဧဝအား လှည့်ဖြားခဲ့ခြင်း ဖြစ်သည် (ကမ္ဘာ၊ ၃း၁-၅)။ သို့ဖြစ်လျှင် ကျွန်ုပ်တို့ လူသားများ မကျဆုံးမီ အချိန်ကို ပြန်၍ကြည့် ရန်လိုလာသည်။ မကောင်းမှု၏ မူလ အစကို ရှာဖွေရန် ယခုပင်ကျွန်ုပ်တို့ကို အုပ်စိုးထားသော အချိန်သည် ထိုမကောင်းမှု ကို အချိန်မရွေးဖြစ်ပေါ်စေသည်ကို သတိပြုပါ။

တနင်္ဂနွေနေ့ စက်တင်ဘာလ ၂၅ ရက်

ဖန်ဆင်းခြင်းအမှုသည်မေတ္တာတော်ကိုဖော်ပြသောအရာတစ်ခုသဘာဝတရား၌ အကောင်းနှင့်အဆိုးအမြဲဒွန်တွဲနေလျက်ရှိသည်။ နှင်းဆီပန်းချုံသည် အနံ့မွေးကြိုင်၍လှပချစ်ဖွယ်ကောင်းသော နှင်းဆီပန်းကို ပွင့်လန်းပေးစေ နိုင်သလို၊ အင်မတန်ကြောက်ဖွယ်ကောင်းသောဆူးများလည်း ပိုင်ဆိုင် ထားပြန်သည်။ နှင်းဆီပန်း၏ရနံ့နှင့်အဆင်းသဏဥာန်သည် ကျွန်ုပ်တို့ ကိုဆွဲဆောင်နိုင်သော်လည်း အခြားငှက်ကလေးများ၏အသိုက်ဖွဲ့ခြင်းနှင့် ယင်းတို့၏ပွင့်ဖတ်များကိုစားသုံးခြင်းအတွက် သဘာဝမှ ကာကွယ် ပေးထား သည်။ လူသားများပင်လျှင် တစ်ချိန်၌ကြင်နာ သနားတတ်သူ ဖြစ်နေသော်လည်း ချက်ချင်းဒေါသမာနအမုန်းပွားပြီး ပဋိပက္ခရုန်းရင်း ဆန်ခတ် ဖြစ်လာနိုင်သည်။ ယေရှုရှင်မိန့်တော်မူသော စပါးပင်နှင့် ပေါင်းပင်ဥပမာအတိုင်း အံ့သြစရာမရှိပါ။ လုပ်သားသည်လယ်ပိုင်ရှင်ကို ‘‘သခင်၊ ကောင်းသောမျိုးစေ့ကိုလယ်၌ ကြဲတော်မူသည်မဟုတ်လော။ တောပင်တို့သည်အဘယ်ကဖြစ်သနည်း (မသဲ၊ ၁၃း၂၇)။ လယ်ရှင်၏ တုံ့ပြန်စကား၌ ‘‘ရန်သူပြုသောအမှုတည်း’’ (မသဲ၊ ၁၃း၂၈)။ ထိုနည်းတူစွာ ဘုရားရှင်သည် ပြီးပြည့်စုံသောစကြဝဠာကို ဖန်ဆင်းခဲ့သည်။ သို့သော် ရန်သူသည် အပြစ်၏မျိုးစေ့ကိုကြဲချခဲ့သည်။

၁ယော၊ ၄း၈၊၁၆ ကိုဖတ်ပါ။ ‘‘ဘုရားသခင်သည် ချစ်ခြင်းမေတ္တာ’’ ဖြစ်၏ဆိုသော ကျမ်းစကားဖော်ပြချက်သည် ကိုယ်တော်၏သဘာဝနှင့် သူ၏ ဖန်ဆင်းခြင်းလုပ်ရပ်ကို ဆိုလိုခြင်းဖြစ်သည်။

--------------------------------------------------------------------------------------------------

‘‘ဘုရားသခင်သည် ချစ်ခြင်းမေတ္တာဖြစ်တော်မူ၏’’ (၁ယော၊ ၄း၈) ကို အခြေခံအချက်သုံးချက်ဖြင့်ဖော်ပြနိုင်သည်။ ပထမအချက်မှာ ချစ်ခြင်း မေတ္တာသည် ပင်ကိုသဘာဝအလျောက်ထီးထီးမတည်နိုင်ပါ။ ဖော်ပြခြင်း ရှိရမည်။ (မည်ကဲ့သို့သောချစ်ခြင်းမေတ္တာမျိုးကို ဖော်ပြ၍မရနိုင်မည်နည်း) ဘုရားသခင်၏မေတ္တာတော်သည် သုံးပါးပေါင်းဘုရားနှင့်အတူ ရစ်ပတ် ဝေငှလျက်ရှိကြသည်။ နောက်တွင် ထိုရစ်ပတ်ထားသော မေတ္တာတော် သာလျှင် သတ္တဝါ အပေါင်းကိုရစ်ပတ်လျက် ချစ်ခြင်းဖြင့် ဆက်သွယ် တော် မူသည်။ ဒုတိယအချက်၊ ဘုရားရှင်ပြုတော် မူသမျှ အမှုအလုံးစုံတို့ သည် ကိုယ်တော်၏မေတ္တာတော်သည် အခြေအနေအရမရှိ၊ အပြောင်းအလဲမရှိကြောင်းဖော်ပြနေသည်။ ကိုယ်ေတာ်ဖန်ဆင်းထားသမျှအပါအဝင် ဖန်ဆင်းတော်မူသောအလုပ်၊ ပြန်လည်ရွေးနုတ် ကယ်တင်ခြင်းအမှု၊ အဆုံးဆိုရသော် ကိုယ်တော်၏ တရားစီရင်ခြင်းအမှုအထိ အပြစ်ပေးစီရင်သည့်တိုင် မေတ္တာနှင့် တရား စီရင်တော်မူ၏။ အမှန်ပင် ဘုရားရှင်၏မေတ္တာတော်သည် တရား မျှတစွာ စီရင်ခြင်း၌ပင် ကရုဏာတော် ထက်နည်းပါးခြင်းမရှိပါ။ တရားမျှတခြင်း သည်လည်း ကိုယ်တော်၏ပလ္လင်တော် အမြစ်ဖြစ်သည်။ မျှတစွာစီရင်ခြင်း သဘောသည် မေတ္တာတော်၏အသီးအပွင့် ဖြစ်သတည်း’’ တတိယ အချက်အနေဖြင့် ဘုရားရှင်သည်ချစ်ခြင်းမေတ္တာဖြစ်၍ ပြုတော် မူသမျှသည် ကိုယ်တော်၏မေတ္တာတော်အကြောင်းကို ဖော်ပြနေပေသည်။ ကိုယ်တော်သည် အပြစ်၏မူလတည်နေရာဖြစ်နိုင်သည့် သဘော လုံးဝမရှိပါ။ အပြစ်သည် ကိုယ်တော်၏စာရိတ္တတော်နှင့် လုံးလုံးဆန့်ကျင်လျက်ရှိသည်။

သို့သော် ဘုရားသခင်သည် စကြဝဠာကိုဖန်ဆင်းပေးရန် လိုအပ် ပါသလား။ ကိုယ်တော်သည် ကြီးမြတ်တော်မူလျက်ရှိရာ ထိုသို့ဖန်ဆင်းရန် လည်းမလိုဟု တစ်ဦးတစ်ယောက်က သဘောထားလိမ့်မည်။ ကိုယ်တော်သည် သဘောရှိသည်အတိုင်း ဆုံးဖြတ်ရွေးချယ် ခွင့်ရှိပြီးသား ဖြစ်သည်။ သို့သော် ကိုယ်တော်၏ချစ်ခြင်းမေတ္တာတော်အပိုင်းအနေဖြင့် ပြန်၍ကြည့်မည်ဆိုလျှင် စကြဝဠာကိုဖန်ဆင်းရခြင်းမှာ ကိုယ်တော်၏ မေတ္တာတော်ကိုပြသလိုခြင်းဖြစ် သည်။ စကြဝဠာကိုဖန်ဆင်းရခြင်းမှာ ချစ်ခြင်းမေတ္တာတော်ကိုထုတ်ဖော်လိုခြင်းဖြစ်သည်။ အချို့သောသတ္တဝါများကိုဖန်ဆင်းပုံနှင့် ဖန်ဆင်းပေးသောပုံသဏ္ဉာန် သည် အံ့ဖွယ်ဖြစ်သည်။ အထူးသဖြင့် လူသတ္တဝါသည် ဘုရားသခင်၏ မေတ္တာတော်ကိုတုံ့ပြန်တတ်ရုံမက အခြားသောသတ္တဝါများကိုလည်း မေတ္တာ မျှဝေပေးနိုင်သည်။ ဘုရားရှင်ကိုပြန်၍ချီးမွမ်းတတ်ရုံမက လူလူချင်းကိုလည်း ကြင်နာတတ်၊ ဆက်ဆံတတ်သည် (မာကု၊ ၁၂း၃ဝ၊၃၁)။

ကမ္ဘာပေါ်ရှိဖန်ဆင်းထားသမျှအရာရာကိုကြည့်ပါ။ ဘုရားရှင်၏ မေတ္တာ တော်ကိုရောင်ပြန်ဟပ်စေသော နည်းလမ်းများကိုတွေ့ရှိပါသလား။ အပြစ် ကိုအမှတ်မထား၊ ကိုယ်တော်သည် ချစ်ခြင်းမေတ္တာ ထားရှိ မြဲဖြစ်ပါသလား။ ဘုရားရှင်၏မေတ္တာတော်ကိုဖေါ်ပြခြင်းအရာ၌ ဖန်ဆင်းထားသမျှတွင် ကိုယ်တော် ၏မေတ္တာတော်ဖော်ပြကြောင်း ကျွန်ုပ်တို့သင်ခန်းစာမည်သို့ယူနိုင်ပါမည်နည်း။

တနင်္လာနေ့ စက်တင်ဘာလ ၂၆ ရက်

လွပ်လပ်စွာရွေးချယ်ခွင့်၊ မေတ္တာ၏အခြေခံသဘော

၁ယော၊ ၄း၇-၁၆ ကိုဖတ်ပါ။ ယင်းကျမ်းပိုဒ်မှ လွတ်လပ်စွာရွေးချယ် ခွင့်အခြေအနေသည် မေတ္တာကိုအခြေခံထားကြောင်းဖော်ပြပါသလား။

--------------------------------------------------------------------------------------------------

ပန်းအတုသည် ဆွဲဆောင်မှုနှင့်နှစ်လိုစဖွယ်ဖြစ်နိုင်သော်လည်း အပင် ကြီးထွားရင့်သန်ကာ အပွင့်ပွင့်လန်းလာရန်မဖြစ်နိုင်ပါ။ ပန်းအစစ်နှင့် မတူပါ။ စက်ရုပ်သည် နည်းပညာဖြင့်ပြုလုပ်ထား၍ စကားပြောနိုင်သည့် အပြင် အမျိုးမျိုး သောအလုပ်ကိုလုပ်ဆောင်တတ်သည်။ သို့သော် အသက်ရှိခြင်းနှင့်ခံစားတတ် သောစိတ်မရှိလာနိုင်ပါ။ အစစ်အမှန် ဖြစ်သည့် အရာ၌အသက်ရှိခြင်းနှင့် ခံစားတတ်ခြင်းသဘော ပါဝင် နေရမည်။ လွတ်လပ်စွာဆန္ဒအတိုင်းလုပ်ပိုင်ခွင့်ရှိရပါမည်။ တစ်ဦးနှင့် တစ်ဦးအပေးအယူမျှတခြင်းနှင့် ချစ်ခြင်းသဘောကို မျှဝေ ခံစားတတ် ရပါမည်။ သို့ဖြစ်၍ မေတ္တာရှင်ဘုရားသခင်သည် ကောင်းကင် တမန် များကိုဖန်ဆင်းသောအခါ၌ လူစီဖာသည်လည်းပါဝင်သည်။ ကောင်းကင် တမန် များနှင့်လူများကိုဖန်ဆင်းသောအခါ လွတ်လပ်စွာ ရွေးချယ်ပိုင် ခွင့်ပေးထားသည်။ မှားသောလမ်းကိုလည်း ရွေးချယ် လိုက်လျှောက် နိုင်သောသဘောသူတို့၌ရှိသည်။ တစ်နည်းဆိုသော် ဘုရားရှင်သည် စကြဝဠာတစ်ခွင်လုံးကိုဖန်ဆင်းကာ ပြည့်ဝ စုံလင်သော ညီညွတ်မျှတ သည့်ပတ်ဝန်းကျင်၊ သတ္တဝါများကြီးပွားများပြားကာ မေတ္တာသဘော၊ အသိဥာဏ်သဘောနှင့်ဒွန်တွဲနေထိုင်ကြရန်ဖြစ်သည်။

၁ယော၊ ၄း၇-၁၆ ၌ တမန်တော်ကြီးရှင်ယောဟန်သည် ‘‘ဘုရားသခင် သည်ချစ်ခြင်းမေတ္တာဖြစ်တော်မူ၏’’ ဟူ၍ အမွမ်းတင်ထားသည်။ ခမည်းတော် ဘုရား၏မေတ္တာတော်ကိုပြသသည့်သဘောနှင့် သားတော် ကိုစေလွတ်ကာ အပြစ်သားများအတွက် အသေခံတော်မူခဲ့သည်။ အကျိုး ရလဒ်အဖြစ် ကျွန်ုပ်တို့သည် ဘုရားရှင်၏ အကန့်အသတ် မရှိသော မေတ္တာ တော်ကို ပြန်၍ရောင်ပြန်ဟပ်ထင်ရှားစေရပါမည်။ မည်သို့ ထင်ဟပ် ရမည်မှာ လူလူချင်းတစ်ဦးကိုတစ်ဦး ချစ်ခြင်းသဘောဖြင့် ဆက်ဆံရမည်။ ထိုချစ်ခြင်းမျိုးကို ဘုရားရှင်နဂိုစီမံ ပေးထားခြင်းဖြစ် သည်။ ထိုသို့ပြသ ခြင်းမှာ ကျွန်ုပ်တို့နှင့်အတူ ဘုရားရှင်ရှိတော်မူ၍ ဘုရားရှင် နှင့်အတူ ကျွန်ုပ်တို့ရှိခြင်းကိုဆိုလိုပါသည်။ ယင်းတောင်းဆိုမှုသည် ဘုရားသခင်ကို ပြန်၍ မေတ္တာရောင်ပြန်ဖြစ်စေလျက် လူသားအချင်းချင်း ချစ်ခြင်း သို့မဟုတ် တစ်ကိုယ်ကောင်းစိတ်ရှိခြင်းဖြင့် ပေါ်လွင်စေပါသည်။ မည်သို့ ဆိုစေ၊ လွတ်လပ်စွာရွေးချယ်ပိုင်ခွင့်ကို တလွဲသုံးရန် လွယ်ကူလှ ပါသည်။ ဝမ်းနည်းစရာအဖြစ်မှာ ကောင်းကင်မှလူစီဖာသည် လွတ်လပ်မှုကို အလွဲအသုံး ပြုခဲ့သည်။

လွတ်လပ်စွာရွေးချယ်ခွင့်သည် အရေးကြီးကြောင်းသိနေသော်လည်း အချို့သူများအတွက်တွေဝေဆဲရှိသည်။ ဘုရားရှင်သည် လူစီဖာ ပုန်ကန် မည် ဖြစ်ကြောင်းကိုသိနေလျက် အဘယ်ကြောင့် သူ့ကို ဖန်ဆင်းခဲ့ရ သနည်း။ လူစီဖာ ကိုဖန်ဆင်းခဲ့ခြင်းကြောင့် အပြစ်၏မူလအစသည် ဘုရားရှင် ထံမှဖြစ်သည်ဟု အထင်ရောက်ရှိသွားသလား။

အလွန်ခက်ခဲသောမေးခွန်းတစ်ပုဒ်ဖြစ်သည်။ အချက်အလက်များစွာ အပေါ်၌မူတည်နေပါသည်။ တာဝန်ခံမှုဟုဆိုသောစကားဝင်လာတော့သည်။ အပြစ်၏ အရင်းအမြစ် မူလအစနှင့်သဘာဝသည် လျှို့ဝှက်နက်နဲလွန်းပါသည်။ မည်သူမျှ ရှင်းပြနိုင်စွမ်းရှိမည်မဟုတ်။

ထိုသို့ဖြစ်နေသောကြောင့် ဘုရားရှင်သည်အပြစ်ကိုထားရှိရန် လုံးဝ မလိုလားပါ။ သို့သော် သူ့ကြောင့်အပြစ်ရှိလာရသည့် ပုံစံ ရောက်နေ ပြန်သည်။ ထိုကြောင့် ကပ်တိုင်ထက်၌ ကိုယ်တော်သည် မိမိကိုယ်ကို အပြစ်အတွက် အသက် ပေးဆပ်ခဲ့သည်။ ထိုနည်းနှင့်ပင် အပြစ်ကို ချေမှုန်း ပစ်နိုင်ခဲ့သည်။ မကောင်းမှု ဒုစရိုက်၏ရိုက်ချက်သည် အလွန် ပြင်းထန် သည်။ ဘုရားရှင်ကိုယ်တော်တိုင် အပြစ်အတွက် တန်ဖိုး အမြင့်ဆုံး အရာကိုပေးဆပ်ခဲ့ရကြောင်း ကျွန်ုပ်တို့မမေ့အပ်ပေ (မသဲ၊ ၅း၄၃-၄၈။ ရောမ၊ ၅း၆-၁၁)။ ကိုယ်တော်သည် ကျွန်ုပ်တို့ ခံစားရသမျှထက် အဆပေါင်းများစွာခံစားခဲ့ရသည်။

လွတ်လပ်စွာရွေးပိုင်ခွင့်သည် ဘုရားရှင်၏လက်ဆောင်ပင်ဖြစ်သည်။ သို့သော် အကျိုးအမြတ်ရလဒ်သည် ပြင်းထန်တတ်သည်။ သင်ကိုယ်တိုင် အတွက်သာမက အခြားသူများကိုလည်းနစ်နာစေနိုင်သည်။ သင်၏ ဆုံးဖြတ်ချက်သည် အလွန်အရေးပါလှသည်။ ကိုယ်တော်ပေးသော လက်ဆောင်ကို အသုံးပြုရာ၌ သင်၏ရွေးချယ်မှုအပေါ် အကျိုး သက်ရောက်မှုဖြစ်စေပါသလား။

အင်္ဂါနေ့ စက်တင်ဘာလ ၂၇ ရက်

လျှို့ဝှက်စွာကျေးဇူးကန်းခြင်း

‘‘ယေဇကျေလ၊ ၂၈း၁၂-၁၉ ကိုဖတ်ပါ။ မည်သည့်သင်ခန်းစာကို ရရှိနိုင်သနည်း။ အပြစ်၏လျှို့ဝှက်ဖြစ်တည်ရာအရပ်သည်မည်သို့နည်း။

--------------------------------------------------------------------------------------------------

ယေဇကျေလကျမ်းကိုရေးသားရာ၌ နောက်ဆုံးကာလအချိန်ကို ဘာသာ စကားဖြင့်ပုံဆောင်ရေးသားထားသည်။ အထူးပုံပြုနှိုင်းယှဉ်ရေးသားရာ၌ လူ၊ တိရစ္ဆာန်၊ အရာဝတ္ဃုပစ္စည်းစသည့် နေ့စဉ်မြင်တွ့ရေသာ အရာများကိုနှုင်းယှဉ်ရေးသားပြီး ပိုမိုကျယ်ပြန့်သောအတိုင်းအတာနှင့် ရာဇဝင်ကြောင်းအစစ်အမှန် ကိုဖော်ပြရေးသားသည်။ ယေဇကျေလ၊ ၂၈း၁-၁ဝ တွင် ဘုရားသခင်သည် ကုရုမင်းကြီးကို မိန့်တော်မူသော စကားဟုရေးသားရာ (ကုရုဦမိ့သည် ပိုနီးရှား ခေတ်ကောင်းစားစဉ် စီးပွားရေးအချက်အချာကျသောပင်လယ်ဆိပ်ကမ်းမြို့ ဖြစ်သည်။ ချမ်းသာကြွယ်ဝပြီး မောက်မာကြွားဝါသောအုပ်ချုပ်ရေးကိုဆုပ်ကိုင် ပြီး လူသားတစ်ယောက်ပင်ဖြစ်နေသော်လည်း မိမိကိုယ်ကိုနတ်ဘုရားသဖွယ် ကြွေးကြော်ကာ နတ်ဘုရားတို့၏ပလ္လင်ပေါ်၌ထိုင်နေသည်ဟု ကြွေးကြော်သူ ဖြစ်သည်။

ထိုနောက် ယေဇကျေလ၊ ၂၈း၁၂-၁၉ သည် လူစီဖာ၏ကောင်းကင် မှကျဆုံးလာခြင်းအကြောင်းကို ရေးသားထားသည်။ ထိုကြောင့် ကုရုမင်းကြီး သည်လူသားဖြစ်လျက် ‘‘ပင်လယ်အလယ်၌’’ ယေဇကျေလ၊ ၂၈း၂၊၈)။ ထို ကုရုမင်းကိုပုံဆောင်ချက်ပြုရာ၌ ဘိသိက်ခံသော ‘‘ခေရုဗိမ်’’ (ယေဇကျေလ၊ ၂၈း၁၄)။ ဧဒင်အရပ် ဘုရားသခင်၏ဥယျာဉ်တော်၌နေပြီ (ယေဇကျေလ၊ ၂၈း၁၃)၊ သန့်ရှင်းသောတောင်ပေါ်၌နေရာကျ၏’’ (ယေဇကျေလ၊ ၂၈း၁၄)။

ပြင်းထန်သောမှတ်ချက်တစ်ရပ်ကို (ယေဇကျေလ၊ ၂၈း၁၅) ၌တွေ့ ရသည်မှာ ‘‘ဖွားသောနေ့မှစ၍ သင့်အပြစ်ထင်ရှားသောနေ့တိုင်အောင် ပြုလေ ရာရာ၌ စုံလင်လျက်ရှိ၏။’’ အရေးကြီးသည့်လူစီဖာ၌ရှိသော ပြည့်စုံခြင်းသည် မကောင်းမှုပါ ပါဝင်နေသည်။ အမှားလုပ်နိုင်သော ခွန်အားနှင့်ပြည့်စုံသည်။ သို့အတွက်ကြောင့် သက်ရှိထင်ရှား စာရိတ္တ ကောင်းရှိ၍ ပြည့်စုံမှုအပေါင်းရရှိ ထားသူလူစီဖာသည် လွတ်လပ်စွာ ရွေးချယ်ပိုင်ခွင့်ကိုလည်း ဘုရားသခင်ပေးထား သည်။ အဘက်ဘက်မှ ပြည့်စုံသောသူဖြစ်သည်။

အမှန်ပင်လူစီဖာသည် ပြည်စုံစွာဖန်ဆင်းခံထားရသူဖြစ်သည်။ လွတ်လပ် မှုကိုပိုင်ဆိုင်ပြီး၊ ရွေးချယ်ပိုင်ခွင့်အပြည့်အဝ ဘုရားရှင်ပေးထား တော်မူ သည်။ သို့သော် ထိုရွေးချယ်ပိုင်ခွင့်ကို အမှားသုုံးမိခဲ့သည်။ ပြည့်စုံခြင်း သဘောကို အားကိုးပြီး အကြမ်းဖက်လုပ်ရပ်ကို ပြုလုပ်ခဲ့သည်။ မိမိရှိနေသောအခြေအနေ ထက် ပိုု၍စိတ်ကြီးဝင်ခြင်းသဘောသည် သူ့အားပျက်စီးခြင်းကိုရောက်စေခြင်း ဖြစ်သည်။

ဘုရားရှင်မှ သူ့ကိုဖန်ဆင်းထားခဲ့ကြောင်းကိုလည်းကောင်း၊ ဘုရားရှင် ကိုဂုဏ်ပြုရမည်ကိုလည်းကောင်း၊ စိတ်ထဲမထားနိုင်တော့ပါ။ ကိုယ်တော်သည် သူ့အားချီးမြှင့်ထားတော်မူကြောင်းကို အသိအမှတ် မပြုလိုတော့ဘဲ ကျေးဇူးကန်း လာတော့သည်။ ရရှိထားသော ချီးမြှင့်မှုထက် ပို၍မြင့်သောနေရာကို တပ်မက် လာတော့သည်။ အဘက်ဘက်မှ ပြည့်စုံနေသောကောင်းကင်တမန်တစ်ပါး၏ စိတ်ထဲ၌ ပြည့်စုံကုံလုံသောစကြဝဠာ၌နေထိုင်ရပါလျက် အဘယ်ကြောင့် ထိုသို့ မှားယွင်းသောသဘောရရှိစေခဲ့သနည်း။ အထက်မှရှင်းပြခဲ့သည့်အတိုင်း လျှို့ဝှက်ချက်တစ်ခုဖြစ်သည်။

‘‘အပြစ်သည် လျှို့ဝှက်ခြင်းသဘော၊ ရှင်းပြ၍မရသောအရာတစ်ခု ဖြစ်သည်။ အပြစ်ရှိကြောင်းကို အကြောင်းအကျိုးနှင့်ပြသ၍မရနိုင်ပါ။ အပြစ်၏ စတည်ရာကိုရှာဖွေလေ့လာခြင်းသည် အကြောင်းရှာ၍ ပြောဆိုခြင်းမျိုးသာရရှိလာ မည်။ မျှမျှတတသုံးသပ်နိုင်ခြင်းမရှိပါ။ အပြစ်သည် ပြည့်စုံလျက်ရှိသော စကြဝဠာအတွင်း ပေါ်ထွက် လာခြင်းဖြစ်သည်။ အပြင်မှရောက်လာသောအရာဟု ပြသနိုင်သော သက်သေလုံးဝမရှိပါ’’

၁သက်၊ ၅း၁၈ ၌ ရှင်ပေါလုက ‘‘ခပ်သိမ်းသောအရာ’’ အတွက် ကျေးဇူးတင်သင့်ပါသည်ဟုဆိုသည်။ ထိုစကားသည် ကျွနု်ပ်တို့ကိုမည်သို့ ကျေးဇူးသိတတ်ခြင်း၊ မိမိကိုယ်ကိုငဲ့ညှာခြင်း၊ အထူးသဖြင့် ကြိုးစား နေရချိန်၌ ကျွန်ုပ်တို့မည်သို့နားလည်ရမည်နည်း။

ဗုဒ္ဓဟူးနေ့ စက်တင်ဘာလ ၂၈ ရက်

ကြွားဝါခြင်း၏အကျိုး

‘‘သမ္မာကျမ်းစာ၌ အဓိကပြိုင်ဘက်နှစ်ခုရှိသည်။ ပထမတစ်ခုသည် ယေရုရှလင်မြို့ ဇိအုန်တောင်မှသည်ယေရုရှလင်မြို့သစ်ဟုတင်စားသော ဘုရားရှင် ၏နိုင်ငံတော်ဖြစ်သည်။ ဒုတိယတစ်ခုမှာ ဗာဗုလုန်ဟု ရှုပ်ထွေးပွေလီသော စာတန်၏အုပ်စိုးမှုအတုအယောင်ပင်ဖြစ်သည်။ ဘုရားသခင်သည် မိမိ၏ လူတို့ကိုဗာဗုလုန်မှထွက်ကြ၊ ကတိတော် ထားရာပြည်သို့ဝင်စားပြီး ဘုရားရှင်၏ အမှုတော်ကိုဆောင်ကြဟု ကြိမ်ဖန်ထပ်ခါတလဲသတိပေးထားသည်။

ဥပမာ အာဗြံ (နောက်တွင်အာဗြဟံ) သည် ဥရပြည်မှထွက်သွားပါ၊ ခါလဒဲလူများနှင့်မနေနှင့်၊ ခါနာန်ကိုသွားရမည်ဟုခေါ်တော်မူခြင်းခံရသည် (ကမ္ဘာ၊ ၁၁း၃၁-၁၂း၉)။ ဂျူးလူမျိုးတို့သည် ဗာဗုလုန်တွင် နှစ်ပေါင်း များစွာကျွန်ခံပြီး နောက် ယေရုရှလင်သို့ပြန်လာကြသည် (ဧဇရ၊ ၂)။ ဗျာဒိတ်ကျမ်း၏ဖော်ပြ ချက်၌လည်း ဘုရားသခင်၏လူများကို ခေတ်သစ် ဗာဗုလုန်မှထွက်ခွာကြစေရန် သတိပေးထားသည် (ဗျာ၊ ၁၄း၈)။ ဇိအုန်တောင်ပေါ်၌ ကိုယ်တော်နှင့်အတူ ယေရုရှလင်မြို့သစ်တွင် စိုးစံစေရန်ဖြစ်သည် (ဗျာ၊ ၁၄း၁၊ ဗျာ၊ ၂၁း၁- ၃၊ ၁ဝ)။

ဟေရှာယ၊ ၁၄း၁၂-၁၅ ကိုဖတ်ပါ။ လူစီဖာ၌ဝါကြွားခြင်းစိတ်သဘော ကြောင့် မည်သည့်အကျိုးကိုခံခဲ့ရသနည်း။ စကြဝဠာကြီးမှဤကမ္ဘာသို့ အဘယ် ကြောင့်သက်ဆင်းသွားရသနည်း။

--------------------------------------------------------------------------------------------------

သမ္မာကျမ်းစာ၌ဗာဗုလုန်၏ခွန်အားသည် ဘုရားရှင်ကိုတိုက်ရိုက် ဆန့်ကျင်ခြင်း သဘောဟုဖော်ပြထားသည်။ ဘုရားသခင်၏နိုင်ငံတော်ကို ဆန့်ကျင် သည်ဟုလည်းဖော်ပြသည်။ ဗာဗုလုန်ရှင်ဘုရင်၊ အထူးသဖြင့် နေဗုခဒ်နေဇာ မင်းသည် အောက်ခြေလွတ်ပြီး ဝါကြွားခြင်းသဘောကို အခွင့်ပေးသူဖြစ်သည်။ ဘုရားသခင်သည် နေဗုခဒ်နေဇာမင်းကို အိပ်မက်ပေးစဉ် ရုပ်တုကြီး၏ရွေဦးခေါင်း ဖြင့်သာ နှိုင်းယှဉ်ထားခဲ့သည် (ဒံ၊ ၂း၃၇၊၃၈)။ ဘုရားရှင်၏ဖော်ပြချက်ကို စိန်ခေါ်ပြီး ရုပ်တုကြီး တစ်ကိုယ်လုံးကို ရွေနှင့်သွန်းခဲ့သည်။ အဓိပ္ပာယ် ကောက်ချက်မှာ သူ၏တိုင်းနိုင်ငံသည် အစဉ်တည်မြဲနေရမည်ဟူ၍ဖြစ်သည်။ လူတိုင်းကိုလည်း ဦးချရှိခိုးစေသေးသည် (ဒံ၊ ၃)။ ကုရုမင်းကြီး၏ ကိစ္စတွင်လည်း (ယေဇကျေလ၊ ၂၈း၁၂-၁၉)၊ ဗာဗုလုန်ရှင်ဘုရင်၏ အခြေအနေကို လူစီဖာနှင့် နှိုင်းယှဉ်ပေးသွားသည်။

ဟေရှာ၊ ၁၄း၃-၁၁ သည် မောက်မာဝါကြွား ပြည်သူပြည်သားကို ဖိနှိပ်သောဗာဗုလုန်ရှင်ဘုရင်ကျဆုံးခြင်းအကြောင်းကို တင်ပြထားသည်။ ထိုနောက်မှာ ဟေရှာ၊ ၁၄း၁၂-၁၅ သည် ကောင်းကင်အစည်းအဝေးကြီး၏ မြင်ကွင်းမြင်ရသမျှကိုမီးမောင်းထိုးကာ လူစီဖာမည်သို့ ကျဆုံးရခြင်း အကြောင်း သည် ဝါကြွားခြင်း၊ တပ်မက်ခြင်းကြောင့်ဟုဖော်ပြပေးသည်။ လူစီဖာသည် မိမိ၏ပလ္လင်ကို ကောင်းကင်ဗိုလ်ခြေတို့၏ အထက်၌ထား ရှိရန် အကြံအစည်ပြုခဲ့ သည်။ ‘‘အမြင့်ဆုံးသောသူကဲ့သို့’’ (ဟေရှာ၊ ၁၄း၁၄)။ ထိုသို့စတင်ဖြစ်လာသည်နှင့် ဘုရားသခင်သည် မေတ္တာနှင့် ပေါင်းစည်းခြင်းစိတ်ကိုဖော်ပြရန်နှင့် လူစီဖာ၏တစ်ကိုယ်ကောင်း စိတ်နှင့် ယှဉ်ပြိုင်လိုစိတ်ကို ထင်းထင်းကြီးပေါ်လာစေရန် ဖြစ်သည်။ ရန်သူတော်ကြီး လူစီဖာသည် ဘုရားရှင်ကိုပြောင်ပြောင်တင်းတင်း ဝေဖန်အပြစ်ပြောခြင်းနှင့်လိမ်လည်မှုများအတွက် အခြား ကောင်းကင် သားများ ကိုလှည့်ဖြားသွေးဆောင်သောအခါ ကြောက်ရွံ့စိတ် လုံးဝမရှိတော့ပါ။ မကောင်းမှု သည်စကြဝဠာအတွင်း၌ လျှို့ဝှက်ရှိနေ ပြီးသားကို ကျွန်ုပ်တို့မြင်ကြရသည်။

ကြွားဝါခြင်းနှင့်မာနကြီးခြင်းသည် ရာထူးမက်ခြင်း သို့မဟုတ် ရာထူး လုခြင်း သို့မဟုတ် နှစ်မျိုးလုံးကိုဖြစ်စေရန်လွယ်ကူစေပါသလား။ ထိုထောင်ချောက် အတွင်းမသက်ဆင်းမိစေရန် ကပ်တိုင်တော်ကို ကျွန်ုပ်တို့ရှေ့၌ချထားသင့်ပါ သလား။

ကြာသပတေးနေ့ စက်တင်ဘာလ ၂၉ ရက်

မယုံကြည်မှုကိုပြန့်ပွားစေခြင်း

‘‘ဗျာ၊ ၁၂ ကိုဖတ်ပါ။ ယင်းကျမ်းပိုဒ်မှသွန်သင်ချက်အရ ပုန်ကုန်မှု သည် ကောင်းကင်မှစ၍ ကမ္ဘာသို့ မည်သည့်ပုံစံဖြင့်ပြန့်ပွားလာသနည်း။

--------------------------------------------------------------------------------------------------

လူစီဖာကျဆုံးခြင်းသည် ရိုးရိုးပဋိပက္ခမျိုးနှင့်မတူပါ။ ဗျာ၊ ၁၂ ၏ ဖော်ပြချက်အရ ကောင်းကင်၌စစ်ပွဲကြီးစတင်ဖြစ်ပွားလာသည်။ လူစီဖာနှင့် သူ၏နောက်လိုက်တမန်များသည် ခရစ်တော်နှင့်သန့်ရှင်းသော ကောင်းကင်တမန်များကို ပုန်ကန်တိုက်ခိုက်သောစစ်ပွဲဖြစ်သည်။ ထိုကျမ်းချက်တွင် လူစီဖာကို ‘‘နဂါးကြီး’’ ဟူ၍လည်းကောင်း၊ ရှေးမြွေ ဟောင်းကြီးဟူ၍လည်းကောင်း ခေါ်ဆိုသမုတ်ပြုထားသည်။ နတ်ဆိုး စာတန်ဟုလည်းခေါ်သည်။ ညီအစ်ကိုကို အပြစ်ရှာ ပြောဆိုသူဟု လည်းခေါ်သည် (ဗျာ၊ ၁၂း၉၊၁ဝ)။ ခရစ်တော်ကိုမူ မိကေ္ခလ (ဗျာ၊ ၁၂း၇) အဓိပ္ပာယ်မှာ ‘‘ထာဝရဘုရားနှင့်တူညီသူ’’ ဟူ၍ ဖြစ်သည်။

‘‘ကောင်းကင်တမန်မင်းမိက္ခေလ’’ ဟု ယုဒအခန်းငယ် ၉ ၌ ခေါ်ဆို ခြင်းကိုအကြောင်းပြု၍ ထိုသူကိုကောင်းကင်တမန်ဟု အဓိပ္ပာယ် ဖွင့်ယုံကြည် သူများလည်းရှိသည်။ သို့သော် ဒံယေလအနာဂတ္တိကျမ်း၌ သူရရှိသော အဓိကရူပါရုံအကြောင်းတွင် ခရစ်တော်နှင့် သူ၏ ထာဝရ နိုင်ငံတော်ဟုခေါ်သည် လူလက်ဖြင့်မလုပ်သောကျောက်တုံးကြီး (ဒံ၊ ၂း၃၄၊၄၅)။ လူသားနှင့်တူသော (ဒံ၊ ၇း၁၃)၊ ဗိုလ်ခြေတို့၏အရှင်သခင်နှင့် မင်းတကာတို့၏မင်း (ဒံ၊ ၈း၁၁၊၂၅)၊ မိက္ခေလမင်းကြီး (ဒံ၊ ၁၂း၁)။ သို့ဖြစ်၍ ဘုရားသခင်၏ ကောင်းကင်တမန်ဟုဆိုသောအခါ ကိုယ်တော် ကိုယ်တိုင်ပင်ဖြစ်သည် (ထွက်၊ ၃း၁-၆၊ တမန်၊ ၇း၃ဝ-၃၃)။ မိက္ခေလသည် ဘုရားနှင့်ညီတူ၍ ခရစ်တော်ကိုယ်တိုင်ပင်ဖြစ်သည်။

ဗျာ၊ ၁၂ သည် မဟာတိုက်လှန်ပွဲအကြောင်းကို ဆက်လက် ဖော်ပြ ပေးသည်မှာ (၁) ကောင်းကင်မှစတင်ဖြစ်ပွားသော ပုန်ကန်မှုကြီး သည် လူစီဖာနှင့်သုံးပုံတစ်ပုံသောကောင်းကင်တမန်များ။ (၂) ခရစ်တော်သည် ကပ်တိုင်တော်၌အောင်ပွဲဆင်နိုင်ခဲ့သည်။ (၃) လူစီဖာသည် ဘုရားရှင် အပေါ်သစ္စာရှိသောကျန်ကြွင်းသူတို့ကို ဆက်လက်တိုက်ခိုက်နေဆဲဖြစ် သည်။

ပဋိပက္ခတိုက်လှန်ပုန်ကန်ပွဲကြီး၏အစကို ပြန်ကြည့်ရသော် အယ်လင်ဂျီဝှိုက် မှ ထာဝရဘုရားရှင်သည် ကရုဏာတော်ကြီးမားလျက် လူစီဖာကိုစိတ်ရှည်သည်းခံစွာစောင့်ဆိုင်းခဲ့သည်။ ပထမဦးဆုံးလူစီဖာ၌ ဝင်ရောက်လာသောစိတ်ယုတ်စိတ်ရိုင်းကို ဘုရားရှင်သိနေသော်လည်း လူစီဖာအားမြှောက်စားခြင်းရာထူးမှမဖယ်ရှားခဲ့ပေ။ ဆက်လက်ပြီး မှားယွင်း ပက်စက်သောသူ၏အကြံအစည်ကို အခြား ကောင်းကင် တမန်တို့ အားလိုက်လံပြောနေခဲ့ချိန်မှာလည်း ဘုရားရှင် သည်းခံခဲ့သည်။ ကောင်းကင် နိုင်ငံတော်၌ ကြာရှည်စွာဆက်လက် နေထိုင်ခွင့် ရခဲ့သေးသည်။ သူ၏ မှားယွင်းသောလုပ်ရပ်အပေါ် နောင်တရခွင့် ပေးထားပြီး ဘုရားရှင်တစ်ကြိမ် ပြီးတစ်ကြိမ် ခွင့်လွတ်သည်းခံတော် မူခဲ့သည်

ကောင်းကင်နိုင်ငံ၌ စစ်ပွဲမည်မျှကြာရှည်စွာဖြစ်ခဲ့သည်ကို ကျွန်ုပ်တို့ မသိပါ။ စိတ်ထားပြောင်းလဲရန် အချိန်ကိုပေးခဲ့သော်လည်း စာတန်သည် နောက်မဆုတ်၊ အဖျက်အမှောက်ကို ရှေ့သို့သာတိုး၍ လုပ်ဆောင် နေခဲ့သော ကြောင့် နောက်ဆုံးစာတန်နှင့်သူ၏တမန်တို့သည်ရှုံးနိမ့်သွားပြီး ကောင်းကင် ၌နေစရာနေရာမရှိတော့ပါ (ဗျာ၊ ၁၂း၈။ လုကာ၊ ၁ဝး၁၈)။ ပြသနာမှာ ယခုကမ္ဘာြကီးသို့ရောက်ရှိလာြပီ။ယခုကမ္ဘာပေါ်၌ ယင်းစစ်ပွဲ ကြီး အမှန်ဆက်လက်ဖြစ်ပွားနေကြောင်း ကျွန်ုပ်တို့မည်သို့ သိရှိနိုင် သနည်း။ ထိုရန်သူကြီးကို ကျွန်ုပ်တို့တိုက်ခိုက်အောင်မြင် ရန် မည်သည့် မျှော်လင့်ချက်မျိုးရှိသနည်း။

သောကြာနေ့ စက်တင်ဘာလ ၃ဝ ရက်

ဆက်လက်လေ့လာရန်။

‘‘စာတန်နှင့်သူ၏အပေါင်းအပါ ကောင်းကင်တမန်များတို့အဖို့အရာမှာ ကယ်တင်ခြင်းသည် သူတို့အတွက်မျှော်လင့်စရာလမ်းမရှိတော့ပါ။ ကောင်းကင် ဘုံကို အသရေပျက်စေအောင်ရှုတ်ချခဲ့၍ ထာဝရဘုရားကို လည်းရှုတ်ချခဲ့သည်။ သူ၌ရှိသောဘုန်းနှင့် ကိုယ်တော်ကို ပုန်ကန် တိုက်ခိုက်သည်။ ထာဝရဘုရားရှင် ၏မြှောက်စားခြင်းကို ခံခဲ့ရပြီးသောသူတို့ကို တစ်ဖန်ပြန်၍ချီးမြှောက်စရာအကြောင်း မရှိ တော့ပါ။ ကောင်းကင်ဘုံရှင်၏ဘုန်းတော်ကိုပင် ပုန်ကန်ရှုတ်ချရဲသူသည် နောက်တစ်ဖန်ထပ်မံ၍ မျက်နှာသာပေးချီးမြှောက်ရန် အကြောင်းမမြင် ရတော့ ပါ။ သူ၏မနာလိုဝန်တိုပုန်ကန်တတ်သည့်သဘောကို ထိန်းချုပ်နိုင် စွမ်းလည်း မရှိနိုင်တော့ပါ။ မြည်တွန်တောက်တီးပြောဆိုခြင်းကိုလည်း ပြုပြင်တတ်တော့ မည်မဟုတ်။ သူတို့၏အပြစ်နှင့်အစီရင်ခံရခြင်းကို ကောင်းကင်တရားရုံးမှ ချမှတ်လိမ့်မည်’’

‘‘အစအဦးကပင် ထာဝရဘုရားရှင်နှင့်သခင်ခရစ်တော်သည် စာတန်၏ ဖောက်ပြန်မှုကိုကြိုတင်သိခဲ့သည်။ လူသားများလည်း သူ၏ ဖောက်ပြန် ခြင်း နောက်သို့ကျရှုံးသွားမည်ကို ကြို၍သိခဲ့သည်။ ဘုရားရှင်သည် အပြစ်ကို လုံးဝထားရှိရန်မလိုလားပါ။ သို့သော် ကြိုတင်သိမြင်ထားသည်။ ကိုယ်တော် သည် အရေးပေါ်ကုစားမှု ကရုဏာတရားကိုပြင်ဆင်ခဲ့သည်။ ကမ္ဘာကြီးကို အလွန်ချစ်၍ ကမ္ဘာသူကမ္ဘာသားများကိုအလွန်မြတ်နိုးသည်။ ထိုကြောင့် တစ်ပါးတည်းသောသားတော်ကိုပေးစွန့်ရန်နှင့် ထိုသားတော်ကို ယုံကြည်သူ အပေါင်း ပျက်စီးခြင်းမရောက် ထာဝရအသက်ရှင် ရသော အခွင့်ရရှိလိမ့်မည်’’

-ဝ-